Document ID: 32006D0002

RÅDETS BESLUTNING
af 21. december 2005
om ændring af beslutning 2004/465/EF om EF-tilskud til medlemsstaternes programmer for fiskerikontrol
(2006/2/EF)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 37,
under henvisning til forslag fra Kommissionen,
under henvisning til udtalelse fra Europa-Parlamentet (1), og
ud fra følgende betragtninger:
(1)
I den fælles fiskeripolitik fastsættes der generelle regler for bevarelse, forvaltning, ansvarlig udnyttelse, forarbejdning og afsætning af levende akvatiske ressourcer.
(2)
I Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (2) understregedes behovet for øget samarbejde og samordning mellem medlemsstaterne og med Kommissionen for at skærpe kontrollen og modvirke adfærd, der er uforenelig med reglerne i den fælles fiskeripolitik.
(3)
Den periode, der er omfattet af beslutning 2004/465/EF (3), udløber den 31. december 2005.
(4)
Som følge af budgetmæssige og administrative vanskeligheder i de medlemsstater, der tiltrådte den 1. maj 2004, har disse lande kun i meget begrænset omfang modtaget EF-støtte i henhold til den gældende støtteordning, der er indført ved beslutning 2004/465/EF.
(5)
Det nye finansielle overslag omfatter perioden 2007-2013. For at undgå en afbrydelse af støtteudbetalingerne bør den økonomiske støtte, som ydes medlemsstaterne i henhold til beslutning 2004/465/EF, derfor videreføres i 2006.
(6)
Beslutning 2004/465/EF bør desuden omfatte undersøgelser vedrørende fiskerikontrol og ordninger, der tager sigte på at lette indførelsen af nye kontrolteknologier.
(7)
Beslutning 2004/465/EF bør ændres i overensstemmelse hermed -
VEDTAGET FØLGENDE BESLUTNING:
Artikel 1
I beslutning 2004/465/EF foretages følgende ændringer:
1)
Artikel 3, stk. 2, affattes således:
»2. Samtlige medlemsstater skal indsende deres årlige program for fiskerikontrol senest den 1. juni 2004 for 2004 og senest den 31. januar 2005 for 2005 og den 31. januar 2006 for 2006.«
2)
I artikel 4, stk. 1, indsættes følgende litraer:
»i)
administrative ordninger med Det Fælles Forskningscenter, der tager sigte på at indføre nye kontrolteknologier
j)
undersøgelser vedrørende fiskerikontrol foretaget på Kommissionens initiativ.«
3)
I artikel 5, stk. 1, affattes første punktum således:
»Det finansielle referencegrundlag for gennemførelsen af de foranstaltninger, som der ydes tilskud til for perioden 2004-2006, er 105 mio. EUR.«
4)
I artikel 6, stk. 2, indsættes følgende litra:
»d)
For de foranstaltninger, der er omhandlet i artikel 4, stk. 1, litra i) og j), kan tilskuddet udgøre 100 % af de tilskudsberettigede udgifter.«
5)
I artikel 12, stk. 2, ændres datoen »den 31. december 2008« til »den 31. december 2010«.
6)
I artikel 16, litra b):
-
ændres datoen »den 31. december 2006« til »den 31. december 2007«
-
affattes nummer v) således:
»v)
tilskuddets indvirkning på programmerne for fiskerikontrol i hele perioden 2001-2006.«
7)
I artikel 17 ændres datoen »den 30. juni 2007« til »den 30. juni 2008«.
Artikel 2
Denne beslutning anvendes fra den 1. januar 2006.
Artikel 3
Denne beslutning er rettet til medlemsstaterne.
Udfærdiget i Bruxelles, den 21. december 2005.

Labels: 15
6